ROMÂNIA

JUDEȚUL TIMIȘ

MUNICIPIUL TIMIȘOARA

DIRECȚIA POLIȚIEI LOCALE

Nr. 10109  din 11.12.2019  

RAPORT  DE  SPECIALITATE

   privind aprobarea normativului de cheltuieli pentru dotarea  Direcției Poliției Locale Timișoara cu autovehicule și alte vehicule necesare desfășurării activităților specifice
             Având în vedere Referatul de aprobare nr. 10108 din 11.12.2019 a Primarului Municipiului Timișoara și Proiectul de hotărâre privind aprobarea normativului de cheltuieli pentru dotarea  Direcției Poliției Locale Timișoara cu autovehicule și alte vehicule necesare desfășurării activităților specifice
                   Facem următoarele precizări:

     În anul 2017 a fost aprobat în Consiliul Local al Municipiului Timișoara, prin H.C.L. nr.155/24.04.2017, normativul de cheltuieli privind dotarea Direcției Poliției Locale cu autovehicule și alte vehicule, prin care instituția este dotată cu un număr de 30 de autovehicule, 2 remorci și 1 șalupă. 

Ținând cont de complexitatea activităților desfășurate de către Serviciul Ordine Publică, pentru intervenții în cartierele mărginașe ale municipiului Timișoara  se impune dotarea cu 1 autovehicul, categoria M1, tip microbus 7+1 sau 8+1, care să poată oferi o mobilitate sporită polițiștilor locali prin reducerea timpului de rezolvare și soluționare a sesizărilor, prin reducerea timpului de intervenție, prin deplasarea ușoară în zonele în care accesul cu mijloace auto este greu accesibil și prin extinderea ariei de acoperire pe raza municipiului. 
În consecință, numărul de vehiculele necesare desfășurării activităților specifice ale Direcției Poliției Locale crește la 31 de autovehicule, 2 remorci și 1 șalupă .
În conformitate cu dispoziţiile HCLTM nr. 441/2010, normativul de cheltuieli pentru dotarea  Direcției Poliției Locale Timișoara cu autovehicule și alte vehicule necesare desfășurării activităților specifice, se stabilește ținând cont de:
1. complexitatea activităţilor desfăşurate de către Direcţia Poliţiei Locale Timişoara pentru îndeplinirea atribuţiilor conferite de lege, în domeniile ordine şi linişte publică, precum şi paza bunurilor, circulaţia pe drumurile publice, disciplina în construcţii şi afişajul stradal, protecţia mediului, activitatea comercială;

2. faptul că vehiculele se utilizează pentru activităţile specifice poliției locale pentru desfăşurarea activităţii de identificare a cerşetorilor şi persoanelor fără adăpost de pe raza municipiului Timişoara;  

3. prevederile art. 73 din H.G. nr.1332/2010 pentru aprobarea Regulamentului – cadru de organizare şi funcţionare a poliţiei locale care stipulează: ”Art. 73  Asigurarea tehnico-materială a poliţiei locale la nivelul unităţilor/subdiviziunilor administrativ-teritoriale se realizează conform reglementărilor proprii, stabilite prin hotărâri ale consiliilor locale.”

Având în vedere prevederile legale expuse în prezentul raport, apreciem că proiectul de hotărâre privind aprobarea normativului de cheltuieli pentru dotarea  Direcției Poliției Locale Timișoara cu autovehicule și alte vehicule necesare desfășurării activităților specifice îndeplinește condițiile pentru a fi supus dezbaterii și aprobării Consiliului Local al Municipiului Timișoara.
     p.DIRECTOR EXECUTIV                   


DIRECTOR EXECUTIV ADJUNCT             

     Jr.Ec.  DOREL  COJAN                                                           CRISTINA SCUTARIU                                        

             
             





ȘEF SERVICIU JURIDIC

       







   BLAJIN MARIN 

       









Întocmit

Inspector de specialitate
                                                                                                                   Ciucur Claudiu
                                                                                                                         Consilier 
                                                                                                        Filimon Liviu





Cod F.O.53-01, ver.2    
